b"\n_START_ARTICLE_\nThymus willdenowii\n_START_SECTION_\nDescripci\xc3\xb3\n_START_PARAGRAPH_\nThymus willdenowii \xc3\xa9s un petit arbust molt arom\xc3\xa0tic, lleny\xc3\xb3s i molt ramificat, de fins a 30 cm de llarg, que generalment s'est\xc3\xa9n i creix pla contra les superf\xc3\xadcies rocoses. Les seves tiges de fins a 15 cm de longitud, decumbents, pubescents, amb p\xc3\xa8ls molt prims de longitud variable. Les seves fulles fan 5,5-10 x 0,8-2,2\xc2\xa0mm, ciliades a la base, densament piloses amb p\xc3\xa8ls m\xc3\xa9s o menys patents molt prims. Les fulles madures estan peciolades, m\xc3\xa9s grans i planes, lanceolades; les altres assentades, linears, revolutes, en fascicles axil\xc2\xb7lars. Les infloresc\xc3\xa8ncies s\xc3\xb3n allargades i les seves flors s\xc3\xb3n petites, de color blanc a violeta p\xc3\xa0l\xc2\xb7lid, en verticil\xc2\xb7lastres, formant caps densos, arrodonits o allargats d'entre 1,5 a 2 cm de longitud. Les seves Br\xc3\xa0ctees fan de 6,5 x 2\xc2\xa0mm i el seu calze de 3,5-4,5\xc2\xa0mm, amb tub de 2\xc2\xa0mm, amb p\xc3\xa8ls llargs m\xc3\xa9s o menys patents i dents superiors ciliats. Les n\xc3\xbacules fan entre 0,5 a 0,8\xc2\xa0mm, globoses i de color castany. Les flors floreixen entre maig a juny.\n_START_SECTION_\nDistribuci\xc3\xb3\n_START_PARAGRAPH_\nThymus willdenowii creix al sud de la Pen\xc3\xadnsula Ib\xc3\xa8rica (Gibraltar i sud de Cadis) i nord-oest d'\xc3\x80frica (Marroc i Alg\xc3\xa8ria) en substrats pedregosos i fissures de roques calc\xc3\xa0ries entre els 10 i el 100 msnm.\n_START_SECTION_\nPropietats medicinals\n_START_PARAGRAPH_\nEs troba dins el grup de les plantes medicinals, ja que de les seves fulles se n'extreu un extracte de cloroform el qual presenta activitat antiinflamat\xc3\xb2ria i \xc3\xa9s molt utilitzada en la medicina popular marroquina."